Ritratt: Angelo Caruana Photography  Għal ġimgħa oħra l-esploratur u avventurist Angelo Caruana qasam magħna avventura interessanti oħra, din id-darba fil-gżira Għawdxija. Din id-darba se jeħodna fuq waħda mill-għoljiet dominanti li jinsabu f'Għawdex, dik li ħafna jsibuha bħala l-għolja tas-Salvatur jew inkella l-Għolja tal-Merżuq. Din l-għolja li fuqha nsibu statwa tas-salvatur li tinsab madwar 320 pied 'il fuq mill-baħar. Statwa li hija simili ħafna għal dik li nsibu f'Rio De Janiero fil-Brażil però ħames darbiet iżgħar minnha, jiġifieri sitt metri għoli b'sitt metri wiesgħa. Ritratt: Angelo Caruana Photography Minn hawnhekk wieħed jista' jgawdi mill-isbaħ b'panorama dawra tond tal-gżira Għawdxija li bħalissa qisha kartolina bil-ġmiel ta' natura li toffri wara x-xita li niżlet fuq il-Gżejjer Maltin. Angelo jfakkar li meta wieħed iżur dawn il-postijiet, irid jirrispetta l-ambjent ta' madwaru billi ma jħammiġx, ma jagħmilx ħsara lill-ħitan tas-sejjiegħ kif ukoll juża' passaġġi eżistenti biex ma jgħaffiġx kemm jista' l-flora u fawna. Tistgħu issegwu iktar avventuri billi tagħfsu hawn .